CELEX: 62010TN0178
Language: fi
Date: 2010-04-21 00:00:00
Title: Asia T-178/10: Kanne 21.4.2010 — Espanja v. komissio

19.6.2010   
            
            
               FI
            
            
               Euroopan unionin virallinen lehti
            
            
               C 161/52
            
         
      Kanne 21.4.2010 — Espanja v. komissio
      (Asia T-178/10)
      (2010/C 161/82)
      Oikeudenkäyntikieli: espanja
      
         Asianosaiset
      
      
         Kantaja: Espanjan kuningaskunta (asiamies): N. Díaz Abad)
      
         Vastaaja: Euroopan komissio
      
         Vaatimukset
      
      
                  —
               
               
                  Se 22.2.2010 tehty Euroopan komission päätös, jolla keskeytettiin Espanjan 17.11.–30.12.2009 tekemien välimaksupyyntöjen perusteella suoritettavat maksut, on kumottava, minkä lisäksi kantaja vaatii toissijaisesti, että päätös on kumottava seuraavien välimaksupyyntöjen osalta
                  
                              —
                           
                           
                              2007ES161PO008 Andalucía (Andalucía)
                           
                           
                              94 370 752,75
                           
                        
                              —
                           
                           
                              2007ES161PO008 Andalucía
                           
                           
                              479 712 483,22
                           
                        
                              —
                           
                           
                              2007ES162PO001 Cantabria
                           
                           
                              4 697 332,79
                           
                        
                              —
                           
                           
                              2007ES162PO Cataluña (Katalonia)
                           
                           
                              15 392 569,98
                           
                        
                              —
                           
                           
                              2007ES162PO Aragón
                           
                           
                              12 451 358,48
                           
                        
            
                  —
               
               
                  koronmaksuvaatimus, joka perustuu välimaksupyyntöjen perusteella suoritettavien maksujen viivästymiseen maksamisen aiheettoman keskeyttämisen vuoksi, on todettava perustelluksi
               
            
                  —
               
               
                  vastaajana oleva toimielin on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja riitauttaa kanteellaan sen vastapuolen päätöksen, jolla päätettiin keskeyttää tiettyjen sellaisten maksupyyntöjen perusteella suoritettavia maksuja koskeva määräaika, jotka Espanja oli tehnyt 17.11.–30.12.2009. Keskeytys koskee 20 välimaksupyyntöä, joiden kokonaissumma on 1 890 708 859,51 euroa.
      Vaatimustensa tueksi kantaja vetoaa seuraaviin seikkoihin:
      
                  —
               
               
                  Asetuksen 1083/2006 (1) 91 artiklan 1 kohdan a alakohtaa on rikottu, koska komissio on, ilman että kansallisen tai yhteisön tarkastuselimen kertomuksella olisi esitetty näyttöä, joka olisi viitannut huomattaviin puutteisiin hallinto- ja valvontajärjestelmien toiminnassa, ja ilman, että tällaisia puutteita olisi todettu, riidanalaisella päätöksellään keskeyttänyt tiettyjen Espanjan tekemien välimaksupyyntöjen perusteella suoritettavien maksujen määräajan kulumisen.
               
            
                  —
               
               
                  Komission hyväksymiä valvontastrategioita ei ole noudatettu, koska komissio on päättänyt keskeyttää edellä mainittujen välimaksujen suorittamista koskevan määräajan kulumisen sillä perusteella, että järjestelmiin kohdistuvan tarkastuksen toimittamatta jättämisestä on komission mukaan aiheutunut merkittävää viivästymistä strategioiden toimeenpanossa, vaikka näiden strategioiden mukaan Espanjan kuningaskunnalla on mahdollisuus toimittaa järjestelmien tarkastus 30.6.2010 asti.
               
            
                  —
               
               
                  Oikeusvarmuuden periaatetta on loukattu siksi, että riidanalaisessa päätöksessä esitetään vaatimus siitä, että Espanjan kuningaskunnan olisi pitänyt suorittaa järjestelmien tarkastus ennen komission itse vahvistamassaan aikataulussa ilmoitettua ajankohtaa, minkä vuoksi tämä vaatimus ei ole voinut olla Espanjan viranomaisten tiedossa.
               
            
                  —
               
               
                  Luottamuksensuojan periaatetta on loukattu siksi, että kansalliset viranomaiset ovat toimineet komission strategioidensa puitteissa hyväksymien tarkastusaikataulujen mukaisesti, ja aikatauluja oli noudatettu ilman, että komissio olisi missään vaiheessa tuonut ilmi havainneensa tarkastus- ja valvontajärjestelmässä jonkinlaisia puutteita.
               
            
                  —
               
               
                  Suhteellisuusperiaatetta on loukattu joka tapauksessa siksi, että komission toteuttama toimenpide on kohtuuton ja ristiriidassa tehokkaan varainhoidon periaatteen kanssa ja siksi, että saman tavoitteen saavuttamiseksi olisi voitu käyttää muita edullisempia oikeudellisia välineitä.
               
            Kantaja vaatii toissijaisesti riidanalaisen päätöksen kumoamista asetuksen 1083/2006 87 artiklan 2 kohdan rikkomisen perusteella, koska maksupyyntöihin perustuvia maksuja ei ole suoritettu pyynnön esittämistä seuranneiden kahden kuukauden määräajassa.
      Lopuksi Espanjan kuningaskunta vaatii viivästyskorkojen suorittamista asetuksen 1083/2006 87 artiklan 2 kohdan, asetuksen 1605/2002 (2) 83 artiklan ja komission asetuksen 2342/2002 (3) 106 artiklan 5 kohdan perusteella.
      
         (1)  Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11.7.2006 annettu neuvoston asetus (EY) N:o 1083/2006 (EUVL L 210, s. 25).
      
         (2)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EUVL L 25, s. 43).
      
         (3)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EUVL L 357, s. 1).